<classify> SHIRIKA la Maendeleo ya Petroli Tanzania TPDC limeanza kuunganisha gesi asilia majumbani baada ya kukamilika miundombinu na katika awamu hii, wataunganisha nyumba zaidi ya 100 ikiwemo migahawa minne ya Chuo Kikuu cha Dar es Salaam UDSM.Tayari nyumba 24 zimeisha unganishiwa gesi hiyo na kufungiwa mita kwa ajili ya malipo huku wakiendelea kuingiza gesi majumbani katika ameneo mengine jijini Dar es Salaam.Akizungumza katika eneo hilo lenye nyumba zaidi ya 80 wanazoendelea kuwaingizia gesi asilia majumbani, Msimamizi wa usambazaji gesi majumbani wa shirika hilo, Ismail Naleja amesema kuingiza gesi katika majumba hayo kumeanza baada ya kukamilika kwa ujenzi wa miundombinu yote muhimu.Amesema awali nyumba zaidi ya 72 katika maeneo hayo ya Mikocheni yaliunganishwa matumizi ya gesi asilia kwa majaribio na baada ya kufanikiwa walianza kujenga miundombinu kusambaza zaidi.Naleja amesema katika maeneo watakayosambaza gesi kwenye mradi huo ni Mlalakua, Chuo Kikuu, Mikocheni na kwenye migahawa hiyo minne wa Hosteli ya Magufuli, Chuo kishiriki cha Uhandisi na Teknolojia CoET na mingine miwili ya chuoni hapo hivyo kunufaisha wanafunzi wengi.Amesema wameanza katika maeneo hayo kutokana na kuwa tayari miundombinu yake ilikuwa tayari wakati wa majaribio lakini katika maeneo mengine wamefanya upembuzi yakinifukupata pesa ya kuweka miundombinu ya gesi hiyo.Amesema kwa watakaowekewa gesi hiyo majumbani watakuwa na uwezo wa kutumia gesi ya kupikia kwa gharama nafuu kwani katika kilo 15 wanazonunua kwa Sh 50,000 katika gesi asilia wanatarajia kulipa Sh 25,000 hivyo kuwa nusu ya gharama.Alisema gharama ya kuunganisha ni kati ya Sh milioni moja mpaka milioni 1.8 lakini bado wanafanya uchambuzi ili kuwezesha wengi zaidi kuunganisha ukilinganisha na gharama za vifaa vya kuunganisha.  <topic>: KITAIFA 